Mestská časť Bratislava – Nové Mesto
Informácia na rokovanie
Miestneho zastupiteľstva
dňa: 25. 9. 2012

 

Informácia
o vybavovaní  sťažností a petícií k 30. 6. 2012  
__________________________________________________

Vypracoval :                                                          	Materiál obsahuje :
---------------                                                                     -------------------------
Ing. Ján Dubravec                                                       	1.  Základný materiál
miestny kontrolór	                                  		

September  2012

Informácia
 o vybavovaní sťažností a petícií k 30.6.2012
__________________________________________________________

	V súlade s plánom činnosti útvaru miestneho kontrolóra MČ B-NM na I. polrok 2012 miestny kontrolór MČ B-NM predkladá MZ MČ B-NM informáciu o vybavovaní sťažností a petícií za I. polrok 2012. Informácia je vypracovaná v zmysle § 18f, ods.1, písm. e/, zákona NR SR č.369/1990 Zb. o obecnom zriadení v znení n.p., zákona NR SR č. 9/2010 Z.z. o sťažnostiach a Zásad vybavovania sťažností a petícií v podmienkach samosprávy mestskej časti Bratislava - Nové Mesto schválených uznesením č. 25/05 na 25. zasadnutí MZ MČ B-NM dňa 12.10.2010.

	V centrálnej evidencii na útvare miestneho kontrolóra bolo k 30.6.2012 zaevidovaných 73 podaní, z toho 1 petícia a 3 hromadné podania. Podľa ustanovení zákona č. 9/2012 Z.z. o sťažnostiach a zákona č.85/1990 Zb. o petičnom práve                v znení zákona č.242/1998 Z.z., bolo riešených 14 sťažností. Jedno podanie bolo riešené ako podnet, pretože sťažovateľ svoje podanie po upozornení nedoručil podpísané. Podľa ustanovení zákona č.50/1976 Zb. o územnom plánovaní a stavebnom poriadku (Stavebný zákon) v znení neskorších predpisov bolo riešených  6 sťažnosti, z toho 1 hromadná  a 3  podnety. Podľa Občianskeho zákonníka boli  riešené  2 hromadné podnety  a 9 podnetov, žiadostí a oznámení. Iným subjektom na vybavenie bolo odstúpených 11 podaní. Z uvedeného počtu bolo 6 anonymných podaní.  Podania prijaté do 30.6.2012 sú  všetky vyriešené a do II. polroku 2012 sa neprenáša žiadne podanie. 

	V porovnaní s I. polrokom 2011 je možné konštatovať vcelku vyrovnaný stav -
počet podaní 68,  1 petícia, 1 hromadné podanie a 2 anonymné podania.  

	Na MÚ MČ B-NM boli podania od občanov,  resp. organizácií doručené poštou, elektronicky, alebo osobne doručené do podateľne  MÚ B-NM, prípadne na sekretariát starostu MČ B-NM. Uvedené podania boli následne odovzdané na centrálne evidovanie a vybavenie na útvar miestneho kontrolóra. V 96 prípadoch občania využili na podanie podnetov e-mailovú stránku Miestneho úradu. Podania oznámené osobne občanmi boli na príslušnom referáte MÚ spísané do záznamu, následne potvrdené ich podpisom a zaevidované v centrálnej evidencii sťažností. 

	Z celkového počtu 73 podaní bolo na priame vybavenie z titulu vecnej              a miestnej príslušnosti odstúpených 9 podaní, 1 petícia a 1 podanie je v riešení na Okresnej prokuratúre Bratislava III.
V   petícii odstúpenej na Magistrát hl. m. SR občania Teplickej ulice žiadajú o zriadenie denného stacionára pre seniorov mestskej časti  Bratislava – Nové Mesto a súčasne priestorov na kultúrno-spoločenské aktivity, svojpomocné detské minijasle, miestnosť pre mládež a dospelých, knižnicu pre obyvateľov mestskej časti v objekte súčasného Krajského školského úradu v Bratislave,  Teplická 4.
Odstúpené podania - 
 Magistrátu hl. m. SR Bratislavy 6 podaní:  
•	oplotenie cyklistického štadióna,
•	osadenie odpadových košov v okolí Zimného štadióna,
•	parkovanie na Račianskej, 
•	mestské osvetlenie Šancová,
•	parkovanie na Vajnorskej,
•	poškodenie komunikácie na Limbovej.
 Krajskej stavebnej prokuratúre: 
•	nadstavba Pluhová 
Inštitútu verejnej potravinárskej správy:
•	chov kôz 
Spoločenstvu vlastníkov bytov:
•	chov mačiek v byte.

	Podľa ustanovení zákona č.9/2010 Z.z. o sťažnostiach a zákona č.85/1990 Zb. o petičnom práve v znení zákona č.242/1998 Z.z., bolo na MÚ B-NM                   a organizáciách zriadených MZ MČ B-NM riešených 14 sťažností, z toho   3 hromadné sťažnosti, z ktorých bolo 6 opodstatnených a 7 neopodstatnených. Jedna sťažnosť nebola riešená  podľa zákona  č. 9/2012 Z.z., pretože  nie  je podpísaná a tým nespĺňa  § 5 ods. 3) zákona č. 9/2010 o sťažnostiach. Po výzve ju sťažovateľ nedoručil na MÚ B-NM podpísanú, a preto sa podnet vybavolal ako podanie. 

	Z 13 sťažností riešených na MÚ B-NM oddelenie územného konania a stavebného poriadku (ÚKaSP) riešilo 6 sťažností, oddelenie bytových a nebytových priestorov 3 sťažnosti, oddelenie výstavby a investícii riešilo 1 sťažnosť, oddelenie verejného poriadku riešilo 1 sťažnosť, EKO podnik  VPS riešil  2 sťažnosti. Miestny kontrolór vo svojej kompetencii spolupracoval pri riešení 2 sťažností.

Podľa ustanovení zákona č.50/1976 Zb. o územnom plánovaní a stavebnom poriadku (Stavebný zákon) v znení neskorších predpisov riešilo oddelenie územného konania a stavebného poriadku 3 podnety. Tieto  súviseli s prebiehajúcim správnym územným alebo stavebným konaním. Účastníci konania sa dožadovali svojich záujmov -  zohľadniť ich požiadavky  pri vydaní územného rozhodnutia, prípadne vydaní stavebného povolenia.

	 Podľa Občianskeho zákonníka bolo riešených 9 podnetov, žiadostí a oznámení, z toho bolo 5 opodstatnených a 4 neopodstatnené . Obyvatelia žiadali riešiť občianske spolužitie rušenia nočného kľudu, chovu domácich zvierat a susedské vzťahy.

	Z pohľadu miestneho kontrolóra MČ B-NM možno hodnotiť úroveň prešetrovania a vybavovania sťažností a petícií zodpovednými pracovníkmi Miestneho úradu MČ B-NM a organizácií zriadených MČ B-NM  kladne. Vedúci pracovníci v snahe pomôcť občanom našej mestskej časti  sa osobne zúčastňovali na miestnych preverovaniach a taktiež občanov prizývali na osobné prerokovania. Uvedený postup urýchlil doriešenie sťažností.